open-index/open-wikipedia-markdown huggingface dataset:
בז חום

**בז חום** (שם מדעי: *Falco berigora*) הוא מין של עוף דורס מהסוג בז, החי באוסטרליה ובגינאה החדשה. שמו המדעי ניתן על שם האבוריג'ינים, החיים באותם אזורים בהם מצוי הבז.

## מראה
אורכו של הבז החום הוא בין 40 עד 50 סנטימטרים, והוא בעל נוצות חומות ומעט אדמדמות וקצוות הכנפיים שחורים. לעיתים הם נמצאים בגוונים בהירים מעט יותר וחלק מהאזורים מפוספסים מעט. הראש בהיר יחסית עם פסים כהים לאורך העיניים. המקור מעוקל וצבעו כחלחל-אפור עם בליטה שחורה בקצה. הלחיים והסנטר לבנים והכפות אפורות. שני הזוויגים דומים במראם וגודלם.

## תזונה
הבז החום הוא דורס פעיל יום המחפש יונקים קטנים כמו מכרסמים או כיסאים קטנים וכן צעירי ארנבונים, עופות שונים, לטאות, נחשים ופרוקי-רגליים כמו עכבישים, נדלים או חרקים. בחורף הבזים מסתמכים בעיקר על תזונה של חרקים. שיטות הציד של הבזים החומים מגוונות בהתאם לטרף שהם צדים. הם יודעים לצוד בצלילה, בדאיה, במרדף, ואף בלקיטה של חרקים מהקרקע.

## קינון
הבזים החומים מעדיפים להשתמש בקינים של עורבים קטנים ואו בקינים של מינים אחרים כל עוד הם נמצאים על עצים גבוהים. הבזים נוטים להישאר בקינים שלהם ונוטשים אותם אך ורק לעיתים נדירות כשבן או בת הזוג מתים או נעלמים.

## רבייה
הבזים הם עופות מונוגמיים ביותר והנקבות מטילות בקנים מוכנים 2 עד 5 ביצים חומות-מנומרות. שני ההורים מטפלים ומביאים מזון לגוזלים.

## תת-מינים
* *Falco berigora novaeguineae* - מצוי במרכז ומזרח גינאה החדשה ובסביבת החופים הצפוניים של אוסטרליה.
* *Falco berigora berigora* - מצוי לאורך אוסטרליה ובאי טסמניה.

## גלריה

קובץ:Brown falcon1444.jpg
קובץ:Brown Falcon - Flickr - GregTheBusker (4).jpg
קובץ:Brown-Falcon,-Vic,-3.1.2008.jpg
קובץ:Falco berigora -Alice Springs, Northern Territory, Australia-8.jpg
קובץ:Brown falcon.jpg


## קישורים חיצוניים

## הערות שוליים

קטגוריה:טקסונים שתוארו בידי תומאס הורספילד
קטגוריה:בזיים
קטגוריה:אוסטרליה: עופות
קטגוריה:פפואה גינאה החדשה: עופות
קטגוריה:בעלי חיים שתוארו ב-1827
פורד קוגה

**פורד קוגה** (באנגלית: **Ford Kuga**) הוא SUV (ראשי תיבות של Sport utility vehicle) קומפקטי מתוצרת קונצרן הרכב **[[פורד]]** אשר מיוצר משנת 2008 ועד היום.

## דור ראשון
* יוצר בין השנים 2008–2013.
* יוצר בגרמניה.
* מנועים: מנוע טורבו-בנזין, מנועי טורבו-דיזל
* סוג הנעה: הנעה קדמית 4x2, הנעה כפולה 4x4.

## דור שני
* יוצר מ-4 באפריל 2012 – 2019
* יוצר בספרד, סין, טאיוואן, ארצות הברית ורוסיה.
* מנועים: מנועי טורבו-בנזין, מנועי טורבו-דיזל.
* סוג הנעה: הנעה קדמית 4x2, הנעה כפולה 4x4.

## דור שלישי
* מיוצר משנת 2019.
* סוג מנועים: מנועי טורבו-בנזין, מנועי טורבו-דיזל, מנוע משולב בנזין + חשמלי בגרסה היברידית.
* סוג הנעה: הנעה קדמית 4x2, הנעה כפולה 4x4.
*פלטפורמה: פלטפורמת פורד C2.

## תמונות

קובץ:Ford Kuga 2.0 TDCi Individual-Styling-Paket front 20100925.jpg | "פורד קוגה", דור ראשון
קובץ:Ford Kuga Rear.JPG | "פורד קוגה", דור ראשון
קובץ:Ford Kuga, Bs. As..JPG | "פורד קוגה", דור ראשון
קובץ:Ford Kuga in Limburg.jpg | "פורד קוגה", דור שני
קובץ:2012-03-07 Motorshow Geneva 4340.JPG | "פורד קוגה" שנת 2012
קובץ:2015 Ford Kuga (TF II MY16) Ambiente wagon (2017-11-18) 02.jpg | "פורד קוגה", שנת 2015
קובץ:2015 Ford Kuga (TF II MY16) Ambiente wagon (2017-11-18) 01.jpg | "פורד קוגה", שנת 2015
קובץ:2020 Ford Kuga Titanium First Edition EcoBlue 1.5.jpg | "פורד קוגה", שנת 2020
קובץ:Ford Kuga (third generation) IMG 3130.jpg | "פורד קוגה", דור שלישי
קובץ:Ford Kuga (third generation) Retro Classics 2020 IMG 0231.jpg | "פורד קוגה", דור שלישי
קובץ:RGP Patrol Car.JPG | "פורד קוגה", דור ראשון - ניידת משטרה


## קישורים חיצוניים

* 
* 
* 

## הערות שוליים

קטגוריה:SUV
קטגוריה:מכוניות היברידיות
קוגה
קטגוריה:דגמי מכוניות שהושקו ב-2008
קטגוריה:כלי רכב גרמניים
קטגוריה:מכוניות אמריקאיות
קטגוריה:כלי רכב המיוצרים בספרד
קטגוריה:כלי רכב המיוצרים בטאיוואן
קטגוריה:כלי רכב המיוצרים בסין
אינפיניטי J30

**אינפיניטי J30** (ביפנית: **インフィニティ・J**, באנגלית: **Infiniti J30**) היא מכונית סלון מתוצרת חטיבת הרכב **[[אינפיניטי]]** (באנגלית: Infiniti), חטיבה של יצרנית הרכב **[[ניסאן]]** (Nissan Motor Company Ltd) היפנית אשר יוצרה בין השנים 1992 – 1997 ביפן.

## ממאפייני "אינפיניטי J30"

* יוצרו 74,332 יחידות.
* 4 דלתות סדאן.
* 5 נוסעים (2 + 3).
* מנוע קדמי - אורכי, מנוע קירור מים.
* סוג הנעה: הנעה אחורית.
* מנוע בנזין 3.0 ליטר מתוצרת ניסאן, סדרה "Nissan VG engine"  סוג מנוע "VG30DE".
* סוג הנעה: הנעה אחורית.
* יחס כוח / משקל: 132.99 כ"ס ל-1,000 ק"ג.
* קיבולת מכל דלק - 72 ליטר.
* מקדם גרר - 0.35.
* צמיגים: 215/60 HR 15.
* קוטר הבלם הקדמי - 279 מ"מ, קוטר הבלם האחורי - 292 מ"מ.
* תאוצה בין 0–100 היא 8.4 שניות.

## גלריה

קובץ:1997 Inifiniti J30.jpg | "אינפיניטי J30", שנת 1997
קובץ:Infiniti J30 .jpg | "אינפיניטי J30"
קובץ:Infiniti J30.jpg | "אינפיניטי J30"
קובץ:Infiniti-J30.jpg | "אינפיניטי J30"


## ראו גם
* אינפיניטי Etherea
* אינפיניטי Q40

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1992
קטגוריה:כלי רכב יפניים
J30
קורט בונדי

**קורט ורנר בונדי** (בגרמנית: **Curt Werner Bondy**; 3 באפריל 1894, המבורג – 17 בינואר 1972) היה פסיכולוג ומחנך יהודי גרמני, מראשי יהדות גרמניה בשנות ה-30 ובין יוזמי הקמתן של חוות הכשרה לנוער יהודי גרמני, על מנת לסייע להם בהכשרה מקצועית לשם הגירה אל מחוץ לגרמניה הנאצית.

## קורות חייו
בונדי החל ללמוד רפואה בשנת 1914. בגלל פרוץ מלחמת העולם הראשונה, נאלץ להפסיק את לימודיו והשתתף במלחמת העולם הראשונה כחובש. לאחר מכן למד פסיכולוגיה בהמבורג וקיבל דוקטורט בשנת 1921 בנושא "תנועת הנוער הפרולטרית בגרמניה". הוא היה מייסד שותף של ארגון הסטודנטים הסוציאליסטי בהמבורג. וכבר במהלך לימודיו היה מעורב בחינוך חברתי, בין היתר בניסיון לרפורמה במערכת הכלא לנוער. בשנים 1923–1925 היה בונדי עוזר מתנדב במכון הפדגוגי באוניברסיטת גטינגן. הוא השלים את הפוסט-דוקטורט שלו בהמבורג בשנת 1925 על בעיות פדגוגיות במערכות כלא לנוער ועל פסיכולוגיה חברתית ולימד כעוזר פרופסור עד 1930. משנת 1930 היה פרופסור לחינוך חברתי בגטינגן ובמקביל ניהל בית כלא לנוער באייזנך עד שעזב את עבודתו ב-25 באפריל 1933. הוא נחשב בין מחדשיה של מערכת החינוך לרווחה ופדגוגיה של בית הסוהר.

בשנת 1933 סולק מתפקידיו אלו עקב המדיניות הנאצית של סילוק היהודים ממשרותיהם, ועבד עם מרטין בובר בארגון הסיוע היהודי בפרנקפורט. בשנת 1936 מונה לראש מרכז ההדרכה גרוס ברזן בשלזיה על ידי הנציגות הארצית של יהודי גרמניה – מרכז שפעל למרות עוינות מצד החוגים הציוניים.

לאחר ליל הבדולח בשנת 1938 גורש בונדי ופעילי הכשרה אחרים למחנה הריכוז בוכנוואלד, ממנו שוחררו רובם בדצמבר תמורת הבטחה שיהגרו. בונדי שהה באנגליה והולנד. בשנת 1939 היגר לארצות הברית, שם היה מעורב בהקמת חוות הייד פארק במדינת וירג'יניה בניסיון להמשיך את גרוס ברזן, ולימד בקולג' ויליאם ומרי.

משנת 1949 היה פרופסור לפסיכולוגיה באוניברסיטת המבורג ועמד בראש המכון לפסיכולוגיה עד פרישתו בשנת 1959.

## תרומתו המקצועית והתאורטית
בונדי תרם תרומה משמעותית לתקנון (סטנדרדיזציה) בינלאומית בתחומי פסיכולוגיה חברתית ומתודולוגיה פסיכולוגית. תחת הנהגתו של בונדי התקיימו מבחני האינטליגנציה הראשונים למבוגרים וילדים גרמניים סטנדרטיים. הידוע ביותר הוא מבחן המבורג-וקסלר למבוגרים. בונדי יזם קורס "פדגוגיה חברתית" באוניברסיטת המבורג, פיתח חיבור בין הכשרה אקדמית ומעשית במרכז לייעוץ חינוכי שיצר, והשפיע על התפתחות הפסיכולוגיה הקלינית.

## ספרים שכתב
* *Pädagogische Problem im Jugendstrafvollzug*, 1925
* Problems of Internment Camps, *Journal of Abnormal and Social Psychology*, 1943.
* *Bindungslose Jugend*, 1952

## קישורים חיצוניים

* על בונדי וחוות ההכשרה בגרוס ברזן, באתר יד ושם
* https://web.archive.org/web/20060520111218/http://www.uua.org/re/faithworks/fall03/curriculumandlearningresourcese.html 
* https://web.archive.org/web/20060519021025/http://www.uua.org/re/faithworks/fall03/fall03.pdf
* https://web.archive.org/web/20061129101032/http://www1.uni-hamburg.de/psycholo/psychneu/seiten/info/geschichte.htm 

קטגוריה:פסיכולוגים יהודים גרמנים
קטגוריה:אנשי חינוך יהודים גרמנים
קטגוריה:גרמנים שנולדו ב-1894
קטגוריה:גרמנים שנפטרו ב-1972
אינפיניטי Q40

**אינפיניטי Q40** (ביפנית: **インフィニティ・Q40**, באנגלית: **Infiniti Q40**) היא מכונית סלון קומפקטית מתוצרת חטיבת הרכב **[[אינפיניטי]]** (באנגלית: Infiniti), חטיבה של יצרנית הרכב **[[ניסאן]]** (Nissan Motor Company Ltd) היפנית אשר יוצרה בין השנים 2014 – 2015 ביפן.

## ממאפייני "אינפיניטי Q40"

* 4 דלתות סדאן.
* 5 נוסעים.
* מנוע קדמי.
* סוג הנעה: הנעה כפולה 4x4.
* מנוע בנזין מתוצרת ניסאן סדרה "Nissan VQ engine"  סוג מנוע "VQ37VHR".
* פלטפורמה: Nissan FM platform
* תאוצה בין 0–97 קמ"ש היא 5.5 שניות.
* דגם "אינפיניטי Q40" יוצא לארצות הברית כמודל 2015.
* סיום ייצור דגם "אינפיניטי Q40" היה ביוני 2015.

## ראו גם
* אינפיניטי J30
* אינפיניטי Etherea

## קישורים חיצוניים

* 
* 
* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-2014
קטגוריה:כלי רכב יפניים
Q40
Songs from the Superunknown

**Songs from the Superunknown** הוא מיני אלבום של להקת הגראנג' האמריקאית סאונדגארדן שיצא לאור בנובמבר 1995 בחברת התקליטים A&M. 

המיני אלבום הוא למעשה גרסת הסאונד-בלבד של ה-CD-ROM מולטימדיה ששוחרר בצמוד אליו: "Alive in the Superunknown", והם כוללים חמש רצועות: מתוכם 4 מהאלבום האחרון שיצא שנה לפני כן "Superunknown", ושיר אחד שלא שוחרר מעולם. בנוסף בתקליטור (שבו ארבעת השירים הראשונים באוסף) ישנו גם חלק של מולטימדיה הכולל תמונות של הלהקה, משחק וידאו, וידאו קליפים של סינגלים מהאלבום (לשירים "The Day I Tried to Live", "Black Hole Sun", "My Wave", and "Fell on Black Days"), וידאו של אפקטים מיוחדים, וצילום מהופעה חיה של "Kickstand".

## רשימת השירים

## קרדיטים
* מאט קמרון – תופים
* כריס קורנל – שירה, גיטרת קצב
* קים ת'איל – גיטרה מובילה
* בן שפרד – בס
* מייקל ביינהורן, ברנדן אובראיין, סאונדגארדן - הפקה
* סוזן סילבר - ניהול

## קישורים חיצוניים

קטגוריה:אלבומי גראנג'
קטגוריה:סאונדגארדן
קטגוריה:מיני-אלבומים מ-1995
קטגוריה:מיני-אלבומים באנגלית
אשתי המועדפת

**אשתי המועדפת הללי האישה שלי** (באנגלית: **My Favorite Wife**) הוא סרט קומדיה מטורפת אמריקאי משנת 1940 בבימויו של גרסון קאנין, עם קרי גרנט ואיירין דאן בתפקידים הראשיים.

התסריט נכתב על ידי לאו מקארי וסם ובלה ספיבק לפי סיפור של הזוג ספיבק בהשראת הפואמה "חנוך ארדן"  של אלפרד טניסון. כמחווה קראו היוצרים לגיבור הסרט בשם ארדן.

מקארי ביים את קרי גרנט ואיירין דאן בסרט "האמת האיומה" (1937).

הסרט היה מועמד לפרס אוסקר על הסיפור הטוב ביותר, פרס אוסקר לפסקול המקורי הטוב ביותר ופרס אוסקר לעיצוב ההפקה הטוב ביותר.

## תקציר העלילה
ניק ארדן (קרי גרנט) הוא עורך דין מטופל בבן ובת שאשתו אלן (איירין דאן) נעלמה באוקיינוס השקט לפני שבע שנים. לפי החוק הוא יכול לשאת אישה לאחר שבע שנים בהוראת שופט. הוא מגיע עם ביאנקה (גייל פטריק) כדי לקבל את אישור של השופט (גראנוויל בייטס) לנישואים. השופט מעיין במסמכים, קובע כי אשתו מוכרזת כמתה מבחינה חוקית ומאשר את נישואיו.

הוא לוקח את אשתו לירח דבש ביוסמיטי. באותו יום מופיעה אלן לאחר שנחלצה מהאי הבודד בו חיה שבע שנים. הילדים לא מכירים אותה אבל חמותה (אן שומייקר) כן ובעצתה היא טסה ליוסמיטי ופוגשת בניק הנדהם.

ניק משתדל לא לגלות בינתיים את הסוד לביאנקה. הוא נעלם ומתנהג מוזר. זה הורס לביאנקה את ירח הדבש והם חוזרים הביתה שם נמצאת גם אלן שמוצגת לביאנקה כ"ידידת המשפחה".

בינתיים מתברר לניק שאלן חיה על האי עם אדם בשם סטיבן ברקט (רנדולף סקוט). הוא מאתר אותו ומגלה אדם חסון ויפה שאומר לו שעל האי הוא קרא לה "חווה" והיא קראה לו "אדם".

בינתיים ניק מתנהג מוזר לדעתה של ביאנקה והיא מזמינה עבורו פסיכיאטר (פדרו דה קורדובה) שמאבחן בעיה נפשית.

ניק נעצר באשמת ביגמיה והוא, ביאנקה, אלן וברקט מובאים לפני אותו שופט שאישר את הנישואים השניים וכעת הוא מבטל אותם.

ברקט מפציר באלן להתחתן איתו ולחזור לאי בו היו אבל היא קשורה לילדים ולאחר התלבטויות היא מגלה להם שהיא אמם ומתפייסת עם ניק.

## צוות השחקנים

## קישורים חיצוניים

* קדימון לאשתי המועדפת, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1940
קטגוריה:סרטי RKO
קטגוריה:סרטי קומדיה מטורפת
קטגוריה:סרטי קומדיה רומנטית
קטגוריה:סרטי קרי גרנט
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קוואנאדאלסניוקור

**קוואנאדאלסניוקור** (באיסלנדית: **Hvannadalshnúkur** או **Hvannadalshnjúkur**) היא פסגה בצורת פירמידה המצויה בשפתו הצפונית-מערבית של מכתש הפסגה של הר הגעש Öræfajökull  בפארק הלאומי ואטנאיוקול, אשר באיסלנד. הפסגה היא הנקודה הגבוהה ביותר במדינה, וכנגזרת מכך באי.

## גאוגרפיה
מדידה רשמית שהושלמה באוגוסט 2005 קבעה כי גובה ההר הוא 2,109.6 מטר, וזאת לאחר שבעבר נקבע כי גובהו הוא 2,119 מטרים. 

הפסגה שוכנת בחלקו הדרומי של האי, כחלק מהפארק הלאומי ואטנאיוקול, המכיל את ואטנאיוקול, הגדול בכיפות הקרח של איסלנד.

## גישה לפסגה
המסלול לפסגה הוא טיפוס פופולרי דרך נקיקים רבים ונסתרים לעיתים קרובות, ובשל כך הטיפוס מצריך הובלה של מדריכי טיפוס הרים מנוסים.

## גלריה

## קישורים חיצוניים

* מידע על הפסגה 
* מידע על הפארק הלאומי 

## הערות שוליים

קטגוריה:איסלנד: גאוגרפיה
קטגוריה:הפסגות הגבוהות במדינתן
גארי סנט ג'ין

**גארי סנט ג'ין** (באנגלית: **Garry St. Jean**; נולד ב-10 בפברואר 1950) הוא מאמן ומנהל קבוצות כדורסל אמריקאי. היה בעברו המאמן הראשי של קבוצות ליגת ה-NBA סקרמנטו קינגס (1992–1997) וגולדן סטייט ווריורס (1999–2000), וכן שימש כג'נרל מנג'ר של הווריורס בין השנים 1997–2004.

## קריירת אימון וניהול
### השנים הראשונות
סנט ג'ין נולד וגדל בעיר צ'יקופי שבמסצ'וסטס, ובנערותו למד במכללת ספרינגפילד. בשנת 1980, לאחר 7 שנים כמאמן כדורסל בקבוצות ליגות תיכונים, מונה לעוזר מאמן בקבוצת מילווקי באקס מליגת ה-NBA, תחת המאמן הראשי דון נלסון. ב-3 מתוך 5 עונותיו בתפקיד העפילה מילווקי לגמר האזור המזרחי בפלייאוף ה-NBA.

בין השנים 1986–1988 שימש כעוזר מאמן בניו ג'רזי נטס, וב-4 העונות הבאות חזר לשמש כעוזרו של נלסון, הפעם בגולדן סטייט ווריורס.

### סקרמנטו קינגס
לקראת עונת  מונה למאמן הראשי של סקרמנטו קינגס, במקומו של המאמן הזמני רקס יוז. בכל 4 עונותיו הראשונות בתפקיד רשמו הקינגס מאזן ניצחונות שלילי, חרף הצטיינותו של כוכב הקבוצה מיץ' ריצ'מונד. במרץ 1997 פוטר סנט ג'ין מאימון הקבוצה, לאחר כ-4 עונות וחצי, והוחלף על ידי עוזרו אדי ג'ורדן. לאורך התקופה העמידה סקרמנטו מאזן כולל של 159 ניצחונות ו-236 הפסדים (40.3%).

### גולדן סטייט ווריורס
ביולי 1997 מונה לג'נרל מנג'ר של גולדן סטייט ווריורס, במקומו של אל אטלס. פעולתו הראשונה כג'נרל מנג'ר הייתה שליחתו של כוכב הקבוצה ב-12 העונות הקודמות – כריס מאלין – בטרייד אינדיאנה פייסרס, תמורת אריק דמפיר. בשנים הבאות ביצע פעולות משמעותיות נוספות, בהן:
*בפברואר 1998 העביר את ג'ו סמית' ובראיין שו לפילדלפיה 76', תמורת ג'ים ג'קסון וקלרנס ות'רספון.
*בדראפט 1998 בחר את וינס קרטר בבחירה החמישית, ומיד העביר אותו לטורונטו ראפטורס תמורת אנטואן ג'יימיסון (שנבחר רביעי).
*בינואר 1999 העביר את לטרל ספריוול לניו יורק ניקס, תמורת ג'ון סטארקס, כריס מילס וטרי קאמינגס.
*בפברואר 2000 העביר את סטארקס יחד עם בחירת דראפט עתידית לשיקגו בולס, תמורת לארי יוז ובילי אוונס.
*בדראפט 2001 בחר את ג'ייסון ריצ'רדסון (בחירה חמישית), טרוי מרפי (בחירה 14) וגילברט ארינאס (בחירה 31).
*בדראפט 2003 בחר את מייק דאנליבי הבן בבחירה השלישית.
*באוגוסט 2003 העביר את ג'יימיסון, מילס, יירי ולש ודני פורטסון לדאלאס מאבריקס, תמורת ניק ואן אקסל, אייברי ג'ונסון, אנטואן ריגודו ופופאי ג'ונס.

באף אחת מ-7 עונותיו בתפקיד לא העפילה הקבוצה לשלב הפלייאוף, ובשתיים מתוכן ( ו-) רשמה את מאזן הניצחונות הנמוך ביותר באזור המערבי. בדצמבר 1999 מינה את עצמו למאמן הראשי של הווריורס, במקומו של פי. ג'יי. קרליסימו, ועד לסיום עונת  רשמו תחתיו הווריורס מאזן של 13 ניצחונות ו-42 הפסדים. באפריל 2004 פוטר מתפקידו כג'נרל מנג'ר, והוחלף על ידי כריס מאלין.

## הערות שוליים

קטגוריה:אמריקאים ילידי מסצ'וסטס
קטגוריה:בוגרי מכללת ספרינגפילד
קטגוריה:מאמני כדורסל אמריקאים
קטגוריה:מאמני סקרמנטו קינגס
קטגוריה:מאמני גולדן סטייט ווריורס
קטגוריה:מנהלי קבוצות ב-NBA
קטגוריה:אמריקאים שנולדו ב-1950
אנטל מולנאר

[ממוזער|300px|עומדים:רבעיית המיתרים וולדבאואר - קרפאי. יושבים:[בלה בארטוק (משמאל), זולטאן קודאי (מימין)]]
**אנטל מולנאר** (במקור **מילר**, בהונגרית: **Molnár Antal**; בודפשט, 7 בינואר 1890 – בודפשט, 7 בדצמבר 1983) היסטוריון למוזיקה, מלחין וכנר הונגרי-יהודי זוכה פרס קושוט.

## חייו
אנטל נולד במשפחה יהודית כבנם של ד"ר מור מולנאר (מילר) (1859–1934) עורך דין, קונסול כללי ושל מלווין פרנקל (1869–1944). הוא סיים את לימודיו בשנת 1890 באקדמיה למוזיקה ע"ש פרנץ ליסט אצל הכנר, מלחין ומנצח ההונגרי-יהודי ויקטור הרצפלד. בין השנים 1912–1919 היה מורה בבית הספר הגבוה למוזיקה סקשפווארוש (Székesfőváros). בין השנים 1910–1913 היה נגן ויולה של רביעיית המיתרים וולדבאואר - קרפאי (רביעיית המיתרים וולדבאואר-קרפאי הייתה הרביעייה ההונגרית המשפיעה ביותר של ראשית המאה העשרים עם קידום יצירות בנות התקופה. הם ניגנו, בין היתר, את ארבע הרביעיות הראשונות של בלה ברטוק ושל זולטאן קודאי בהונגריה). לאחר מכן בין השנים 1915–1917 היה חבר כנגן ויולה ברביעיית הפסנתר הובאי - דונאני - קרפאי. משנת 1919 היה מורה לתורת המוזיקה במכללה למוזיקה.

אנטל מולנאר היה אחד החלוצים המשכילים ביותר של תרבות המוזיקה ההונגרית. הוא ביצע עבודות קונסטרוקטיביות חשובות במוזיקה הפרקטית, מעשית וגם התאורטית. עבודתו מכסה כמעט את כל תחומי ספרות המוזיקה. הוא האיר באור חדש את החלק האתי והסוציולוגי של היסטוריית המוזיקה כמו גם את המתודולוגיה. הוא כתב עבור כתבי עת זרים והלחין עיבודים של שירי עם למקהלות גברים. בשנת 1930 העביר הרצאה בנושא מוזיקה הונגרית חדשה בקונגרס של Weltmusik- und Sangesbund בווינה. הוא השתתף כעמית מערכת בכתיבת הלקסיקון המוזיקלי, שיצא לאור בשנת 1930 על ידי אנדור ג'זה, בעריכת בנצה סאבולצ'י ואלדאר טוט.

בשנת 1957 הוכרה עבודתו על ידי זכייה בפרס קושוט.

## עבודותיו
 



## ראו גם
* טמאש דמטר: הדימוי המוזיקלי של החברה . בודפשט: 2017.
* טונדה סיטה: אנטל מולנאר

## לקריאה נוספת
* [ממוזער|300px|לוח זיכרון על בית מגוריו ב[בודפשט]]בנצה סאבולצ'י ואלדאר טוט: לקסיקון למוזיקה, 1965
* לקסיקון יהודי הונגרי, פטר אוגווארי. בודפשט, 1929
* סיכום של ההופעות העיקריות של יצירות אנטל מולנאר ומיקומם של מאמריו הפחות ידועים בשנים 1910–1939. מצורפת רשימת עבודות בכתב יד 1939

## קישורים חיצוניים

## הערות שוליים

קטגוריה:ניצולי השואה: הונגריה
קטגוריה:מורים למוזיקה בהונגריה
קטגוריה:יהודים זוכי פרס באומגרטן
קטגוריה:יהודים זוכי פרס קושוט
קטגוריה:מלחינים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:בוגרי האקדמיה למוזיקה ע"ש פרנץ ליסט
קטגוריה:הונגרים שנולדו ב-1890
קטגוריה:הונגרים שנפטרו ב-1983
דז'אניק פאיזייב

**ג'אחונגיר חביבולאייביץ' (דז'אניק) פאיזייב** (באוזבקית: **Jahongir Habibullo ugli Fayziev**; נולד ב-30 ביולי 1961, טשקנט, אוזבקיסטן הסובייטית, ברית המועצות) הוא קולנוען סובייטי, רוסי ואוזבקי, במאי קולנוע וטלוויזיה, תסריטאי ומפיק. מנכ"ל אולפן הקולנוע KIT (מאז דצמבר 2016).

## ביוגרפיה
נולד ב-30 ביולי 1961 למשפחת שחקנים. אביו – הבמאי האוזבקי חביב פאיזייב, אמו – השחקנית אויידין נורבאייבה. הוריו התגרשו כשדז'אניק היה בן פחות משנה. בהמשך, האם נישאה לשחקן האוסטי בימבולאט וטאייב ומנישואין אלה, לדז'ניק יש אח צעיר, זארובק וטאייב.

מאז ילדותו כיכב בסרטי טלוויזיה. בשנת 1983 סיים את לימודיו במחלקה למשחק של VGIK (סדנה של בוריס צ'ירקוב), בשנת 1991 סיים לימודים במחלקת הבימוי של VGIK (בסדנה של יורי אוזרוב). בסוף שנות השמונים הוא הפך לבמאי טלוויזיה והוציא לאור מספר פרויקטים, כולל סדרה של סרטי המוזיקה לשנה החדשה "שירים ישנים על העיקר" עבור רשת ORT.

מאז 1993 הוא חי ועובד במוסקבה. בשנת 1995 הגיע לטלוויזיה, בשנת 2000 הקים את אולפן הפקת הטלוויזיה "FU-24". מנהל התוכנית "קינופנורמה" (1995, בערוץ 1 אוסטנקינו), מפתח הרעיון ומנהל התוכנית "יירוט" (1997, NTV) ושיתף פעולה באופן הדוק עם הערוץ הראשון. משנת 2002 עד 2005 היה מנהל הפקות הקולנוע של הערוץ הראשון.

מתחילת שנות האלפיים הוא עוסק בעיקר בבימוי סרטים וסדרות טלוויזיה. הוא השתתף בפרויקט יצירת סרט הפנטזיה עתיר האפקטים "כלב זאב", אך בגלל חוסר מימון עזב אותו. הסרט הושלם בהמשך על ידי ניקולאי לבדב. בשנת 2005 ביים פאיזייב את הסרט "גמביט טורקי" המבוסס על הרומן מאת בוריס אקונין.

באוגוסט 2005 הקים יחד עם עמיתו מהערוץ הראשון אנטולי מקסימוב את חברת דירקציה קינו כחברת הפקות ועד שנת 2010 עבד שם כסמנכ"ל ומפיק סרטים וסדרות, כולל הסרט "אדמירל" בבימויו של אנדריי קראבצ'וק. לאחר שעזב את החברה הוא יצר את אולפן "בוננזה" והפך למפיק העיקרי בחברה החדשה.

בשנת 2012 ביים את הסרט "אוגוסט. השמיני". מאז אותה שנה הוא היה ראש הסדנה הניסויית במכון הקולנוע VGIK.

מאז דצמבר 2016 מכהן כמנכ"ל אולפן KIT. האולפן מצוי בבעלותה של חברת האחזקות Gazprom-Media, שמפיקה באמצעות GPM Cinema and Television (GPM KIT LLC) סדרות טלוויזיה עבור ערוץ NTV. היה שותף להפקת סדרות הטלוויזיה משמרת רביעית, החתרן: סוף המלחמה, הסב מורוזוב, הקתדרלה והסרטים רוסלקה: אגם המתים, גבול.

## פילמוגרפיה
#### טלוויזיה
* 1989 – מי אתה?
* 1991 – קאמי
* 2000 – עצירה לפי דרישה
* 2001 – פינה חמישית
* 2020 - מרד

#### קולנוע
* 2005 – גמביט טורקי
* 2012 – אוגוסט. השמיני
* 2017 – אגדת קולובראט
* 2020 – שוער הגלקסיה

## קישורים חיצוניים

* הבמאי דז'ניק פאיזייב על קתרזיס בקולנוע המסחרי

## הערות שוליים

*
קטגוריה:תסריטאים רוסים
קטגוריה:מפיקי קולנוע רוסים
קטגוריה:במאי קולנוע רוסים
קטגוריה:שחקני קולנוע וטלוויזיה רוסים
קטגוריה:מהגרים מאוזבקיסטן
קטגוריה:רוסים שנולדו ב-1961
רחוב הלוחמים (חולון)

**רחוב הלוחמים** הוא רחוב ראשי ומרכזי בעיר חולון. הוא מתחיל במחלף וולפסון ומסתיים בכיכר הלוחמים (מעגל התנועה הגדול בישראל). הרחוב משתייך לציר אורכי שמתחיל ממחלף וולפסון ומסתיים במחלף חולון מזרח.

ברחוב זה שוכנים אתרים מרכזיים וחשובים, ובהם בית החולים וולפסון, משרד הרישוי, קאנטרי חולון, אצטדיון הלוחמים ועוד. רחוב זה מהווה ציר תחבורה חשוב, מכיוון שהוא מסתעף עם רחוב תל גיבורים בתל אביב בצפון, מחלף וולפסון ממערב ושדרות לוי אשכול ממזרח. כמו כן, רחוב זה הוא מבין צירי התחבורה הציבורית המרכזיים ביותר בחולון כאשר נפח התחבורה הציבורית עולה על 500 אוטובוסים ושירותי תחבורה ציבורית אחרים ביממה לאורך הרחוב. ממול לבית החולים וולפסון שוכן מסוף אוטובוסים שמשרת מעל עשרה קווים עירוניים, פנימיים ובין-עירוניים.

במסגרת התכנית "מהיר לעיר" מתוכנן להיסלל נתיב תחבורה ציבורית לאורך כל הרחוב שעתיד להקל על עומסי התנועה ברחוב. בשנת 2009 סללה עיריית חולון נתיבי אופניים לאורך הרחוב, מהלך זה הוביל לביקורת שלילית מצד התושבים שטענו שנתיב זה מקצר את רוחב המדרכה מה שיוצר סכנה תמידית בקרב הולכי הרגל ברחוב.

## הערות שוליים

קטגוריה:חולון: רחובות
אינפיניטי אסנס

**אינפיניטי אסנס** (באנגלית: **Infiniti Essence**) היא מכונית קונספט בתצורת מכונית ספורט קופה המוגדרת כמכונית בעלת הנעה היברידית, אשר הוצגה על ידי חטיבת הרכב **[[אינפיניטי]]**, חטיבה של יצרנית הרכב **[[ניסאן]]** (Nissan Motor Company Ltd) היפנית בשנת 2009.

פירוש שמו של הדגם "Essence" מאנגלית לעברית: "מַהוּת".

## "אינפיניטי אסנס"
* אינפיניטי אסנס" הוצגה לראשונה בתערוכת המכוניות הבינלאומית בז'נבה בשנת 2009.
* מנוע היברידי משולב: מנוע בעירה פנימית מסוג מנוע בנזין ומנוע חשמלי.
* 2 דלתות.
* 2 נוסעים.
* מיקום סוללת-ליתיום-יון באזור תא המטען התחתון.
* תא המטען: סט מזוודות של בית האופנה הצרפתי לואי ויטון בן שלושה חלקים נכנס לתא המטען, והרצפה מחליקה החוצה כאשר תא המטען פתוח לגישה למטען (ראו תמונה).
* דגם "אינפיניטי אסנס" מכיל גם תכונות בטיחות למניעת התנגשויות בגב ובצד. חיישנים בצדדים ובגב מזהירים את הנהג כאשר הוא חש ברכב, ובלמים מופעלים אם מתעלמים מההתראה.

## גלריה

קובץ:Infiniti Essence.jpg | "אינפיניטי אסנס"
קובץ:Infiniti concept3.jpg | "אינפיניטי אסנס"
קובץ:Infiniti concept2.jpg | "אינפיניטי אסנס"


## ראו גם
* מכונית קונספט
* הנעה היברידית
* מכונית ירוקה

## קישורים חיצוניים

* 
* 
* 

## הערות שוליים

קטגוריה:מכוניות קונספט
קטגוריה:מכוניות ספורט
קטגוריה:מכוניות היברידיות
קטגוריה:דגמי מכוניות שהושקו ב-2009
קטגוריה:כלי רכב יפניים
קטגוריה:רכבי אינפיניטי
אלעד שושן

**אלעד שושן** (נולד ב-14 באוקטובר 1981) הוא קצין בצה"ל בדרגת אלוף-משנה, המשמש נספח צה"ל בסין. קודם לכן שימש מפקד חטיבת שועלי מרום, קצין אג"ם של מפקדת העומק, מפקד חטיבת פארן, סגן מפקד חטיבת הצנחנים ומפקד גדוד 101.

## ביוגרפיה
שושן נולד וגדל במושב יתד שבמועצה אזורית אשכול. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ו. התגייס לצה"ל בנובמבר 2000, התנדב לצנחנים והתקבל לפלס"ר צנחנים. לאחר מסלול הכשרה שירת כלוחם בפלס"ר, והשתתף במבצע מסע בצבעים ובמבצע חומת מגן. עבר קורס מ"כים חי"ר וקורס קציני חי"ר. בסיום הקורס שב לפלס"ר ומונה למפקד צוות, ולקח חלק בלחימה כנגד הטרור הפלסטיני באינתיפאדה השנייה. לאחר מכן שימש כסגן מפקד פלס"ר הצנחנים. בשנת 2005 יצא לחופשה לקראת לימודים במכללה לפיקוד טקטי. בעודו בחופשה התבקש על ידי מפקד החטיבה, יוסי בכר, לחזור ולהתמנות למפקד פלוגת מסלול בגדוד 101. לאחר שובו ללימודיו פרצה מלחמת לבנון השנייה, הוא קטע את לימודיו, ושובץ כמפקד חפ"ק חטיבת צנחנים במילואים עד לסיום המלחמה.

בסיום לימודיו מונה למפקד פלוגת הכשרות בגדס"ר צנחנים, והוביל את הפלוגה בין היתר במהלך מבצע עופרת יצוקה. בהמשך שימש כמפקד פלוגת החוד בגדוד 202. לאחר מכן היה קצין אג"ם של גדוד 202. בפברואר 2011 מונה למפקד פלס"ר צנחנים, ושירת בתפקיד עד אוגוסט 2012. בהמשך שימש כסגן מפקד יחידת מגלן בין השנים 2013–2014, בין היתר במהלך מבצע צוק איתן. לאחר מכן יצא ללימודים בפו"ם.

בשנת 2015 הועלה לדרגת סא"ל ומונה לראש ענף חי"ר במא"ש במל"י, ושימש בתפקיד עד שנת 2016. ביוני 2016 מונה למפקד גדוד 101, תפקיד אותו מילא עד 12 ביולי 2018. לאחר מכן שימש כסגן מפקד חטיבת הצנחנים בין השנים 2018–2020. ב-10 באוגוסט 2020 הועלה לדרגת אל"ם וב-18 באוגוסט מונה למפקד חטיבת פארן, ושירת בתפקיד עד 2 בינואר 2022. בשנת 2022 מונה לקצין אג"ם של מפקדת העומק, תפקיד אותו מילא עד שנת 2023. ב-28 בספטמבר 2023 מונה למפקד חטיבת שועלי מרום. הוא הוביל את החטיבה במלחמת חרבות ברזל, במהלכה תחילה לחמה באיו"ש, ובהמשך ברצועת עזה, השמידה תשתיות אויב והרגה פעילי חמאס, ובלחימה בלבנון כנגד פעילי החזבאללה.

ב-2025 מונה לנספח צה"ל בסין.

## חיים אישיים
שושן נשוי לענבל ואב לארבעה. בעל תואר ראשון במתמטיקה ותואר שני במנהל עסקים.

## קישורים חיצוניים

* 
* 
* 
* 
* 
* 
* 
* 
; מפרי עטו:
* הרוצה להכריע ישמר בארגז הכלים שלו את הפעולה בעומק, מערכות, גיליון 497, יוני 2023

## הערות שוליים

קטגוריה:לוחמי יחידת מגלן
קטגוריה:מפקדי סיירת צנחנים
קטגוריה:מפקדי גדוד 101
קטגוריה:מפקדי חטיבת פארן
קטגוריה:מפקדי חטיבה 646
קטגוריה:אלופי-משנה בצה"ל
קטגוריה:אנשי הקיבוץ
קטגוריה:בוגרי הפנימייה הצבאית לפיקוד חיפה
קטגוריה:מועצה אזורית אשכול: אישים
קטגוריה:מפקדי חטיבות במלחמת חרבות ברזל
קטגוריה:נספחים צבאיים ישראלים בסין
קטגוריה:ישראלים שנולדו ב-1981
Screaming Life/Fopp

**Screaming Life/Fopp** הוא אלבום אוסף הראשון של להקת הגראנג' האמריקאית סאונדגארדן, שיצא במאי 1990 בחברת סאב פופ. האלבום יצא בהוצאה מחודשת ב-24 בנובמבר 2013 (כ-23 שנים לאחר ההוצאה המקורית).

## רקע
אוסף זה שהוא האלבום אוסף הראשון של הלהקה, הוא למעשה שילוב של שני המיני-אלבומים הראשונים של הלהקה: "Fopp" ו"Screaming Life" שיצאו ב-1987 ו-1988 שאוחדו לשחרור אחד, וזאת לאחר שחרור שני אלבומי אולפן מלאים ששוחררו בשנתיים לפני האלבום: "Ultramega OK" (מ-1988) ו-"Louder Than Love" (מ-1989), שצברו פופולריות רבה, וחברת התקליטים רצתה ליצור רצף תודעתי של שחרורים של הלהקה.

השחרור המחודש ב-2013 כולל רצועת בונוס שנקראת "Sub Pop Rock City" שלא קיימת בשחרור המקורי מ-1990. שיר זה הוקלט בתקופת הקלטת אלבום הבכורה, והיה זמין רק באוסף "Sub Pop 200" (אוסף שירי גראנג' של חברת התקליטים סאב-פופ).

## רשימת השירים

## קרדיטים
* מאט קמרון - תופים
* כריס קורנל - שירה
* קים ת'איל - גיטרות
* הירו ימאמוטו - בס
* ג'ק אנדינו - הפקה, עיבוד (רצועות 1-6)
* סטיב פיסק - הפקה (רצועות 7-10)
* דרו קנולטה - תכנותים (רצועות 7-10)
* סאונדגארדן - הפקה (רצועות 1-6)
* צ'ארלס פיטרסון - צילומים
* סוזן סילבר - ניהול אמנים

## קישורים חיצוניים

קטגוריה:סאונדגארדן
קטגוריה:אלבומי 1990
קטגוריה:אלבומי אוסף באנגלית
גרוס ברזן (חוות הכשרה)

**גרוס ברזן** (בגרמנית: **Groß Breesen**) היה שמה של חוות הכשרה לא ציונית לנוער יהודי גרמני בכפר השלזי גרוס ברזן (כיום בז'ז'נו טשבניצה, Brzezno Trzebnica, פולין), ליד טרבניץ (כיום טשבניצה, Trzebnica , בדרום מזרח פולין). החווה הוקמה על ידי הנציגות הארצית של יהודי גרמניה ב-1936, בתגובה לרדיפת יהדות גרמניה על ידי המשטר הנאצי, והתקיימה עד 1942.

## היסטוריה
בגרמניה הנאצית התקשו המוסדות היהודיים יותר ויותר להקנות חינוך והכשרה מקצועית לנוער. כדי לפתור בעיה זו, הקימו המוסדות היהודיים, בעיקר הנציגות הארצית של יהודי גרמניה, מרכזי הכשרה מקצועית לנוער יהודי שביקש להגר מגרמניה, לאו דווקא לארץ ישראל, וזאת כדי לפתור את בעייתו של הנוער היהודי בן לבתים מתבוללים, שהיה מרוחק, הן מהדת והן מהציונות.

בינואר 1936 הקימה הנציגות מסלול הכשרה ליהודים לא ציונים לשם הכנתם להגירה. כ-125 בני נוער נועדו לקבל במסגרת זו הכשרה בענפי חקלאות, עבודות ייצור ומשק בית, וכן ללמוד שפות זרות. בניגוד להכשרות ציוניות, הושם דגש בהכשרה על לימודי תרבות גרמנית ויהודית. בין המעורבים בהקמת מסלול ההכשרה היו יוליוס זליגזון , יוליוס ברודניץ , אוטו הירש, ליאו לוונשטיין, אוטיליה שנוואלד (Ottilie Schoenewald) , קורט בונדי ומקס ורבורג.

בשנת 1938, כ-5,500 בני נוער יהודיים, מתוך כ-60,000 בני נוער יהודיים שהיו אז בגרמניה, למדו ב-94 מרכזי הכשרה כאלה, רובם בקורסים דו שנתיים. הם למדו מלאכות יד ועבודות משק בית. אחרי ליל הבדולח צנח מספרם בחדות.
התוכניות להגירה משותפת של כל בוגרי חוות ההכשרה בגרוס ברזן אל מעבר לים נכשלו. רובם יצאו מגרמניה באופן עצמאי, כבודדים, לפני ליל הבדולח. יום למחרת ליל הבדולח, ב-10 בנובמבר 1938, הותקפה החווה על ידי אנשי אס אס. הנערים, המדריכים, המחנכים וכמעט כל מנהלי העבודה גורשו למחנה הריכוז בוכנוולד. לאחר שישה שבועות שוחררו כמעט כולם תמורת התחייבות להגר מיד מגרמניה. גרוס ברזן המשיך להתקיים כמתקן הכשרה וקיבל 114 משתתפים לקורס שלישי.

בשנת 1942 נסגר מרכז ההדרכה על ידי הגסטפו. היהודים שעדיין התגוררו בגרוס ברזן בשנת 1942 הועברו לאושוויץ.

## ראו גם
* גוט וינקל (חוות הכשרה)

## קישורים חיצוניים
* על חוות ההכשרה בגרוס ברזן, באתר יד ושם

קטגוריה:יהדות גרמניה
קטגוריה:גרמניה: אנטישמיות
קטגוריה:שואת יהודי גרמניה
שטאוב

**שטאוב** הוא שם משפחה אשכנזי ממקור גרמני שפירושו "אבק".

קטגוריה:שמות משפחה אשכנזיים
קטגוריה:שמות משפחה גרמניים
מבצע איזבלה

**מבצע איזבלה** הייתה תוכנית מגירה נאצית להשגת בסיסים בספרד ופורטוגל, ותוכננה לצאת לפועל אחרי הפלישה הגרמנית לברית המועצות, זאת במטרה להקשיח את המצור שהוטל על בריטניה. בסופו של דבר, עקב השינויים במהלך המלחמה, המבצע לא יצא לפועל.

## רקע
אחרי נפילת צרפת, גרמניה שלטה בחלקים נרחבים באירופה מגבול צרפת-ספרד עד ברית המועצות. ספרד, שנטתה לצד מדינות הציר, קיימה מגעים עם גרמניה במטרה להצטרף אליהן, ומגעים אלו הולידו בין היתר את מבצע פליקס לכיבוש גיברלטר. עם זאת, שליט ספרד, פרנסיסקו פרנקו העלה במהלך ועידת אנדאי, בה נפגש עם היטלר, דרישות רבות ויקרות שהביאו את היטלר לוותר על צירופו למלחמה. גם אחרי המגעים הללו המשיכו הגרמנים לפעול בנושא חצי האי האיברי, וב-11 ביוני 1941 הוציא היטלר את דירקטיבה מס' 32, בה נכתב כי "בעתיד הקרוב, על ספרד יהיה להחליט אם היא מתכננת לשתף פעולה במלחמה נגד הבריטים או לא." בהמשך להוראתו של היטלר, החלו בפיקוד הגרמני לתכנן את כיבושן של ספרד, פורטוגל, גיברלטר, האיים האזוריים וכף ורדה.

## עיקרי התוכנית
מבצע איזבלה הייתה תוכנית ראשונית לפלישה שבהמשך כונתה "מבצע אילונה". בדומה למבצע פליקס, התוכנית כללה פלישה לספרד, פורטוגל, גיברלטר, האיים האזוריים וכף ורדה. יחד עם זאת, הנחת המוצא שבידלה את מבצע איזבלה ממבצע פליקס הייתה שהכוחות הספרדיים יגלו אהדה לגרמנים וכי מהות הפלישה לספרד היא לסייע לכוחותיה למקרה של פלישה מצד בעלות הברית. כדי לאבטח את האגף הדרומי בפלישה, על הוורמאכט הוטל לכבוש את נמל דקר שהיה בשליטת צרפת של וישי.

המטרה האסטרטגית של המבצע הייתה לחסום בפני הבריטים את דרכי הגישה למזרח התיכון ולהודו. תעלת סואץ, מלטה וגיברלטר היו נקודות אסטרטגיות מבחינת הבריטים שכן בלעדיהן הים התיכון היה נחסם עבורם.

## הכנות מבצעיות
על אף שהמבצע מעולם לא יצא לפועל, בזיכרונותיו כתב פרנץ האלדר כי בסיס לוגיסטי הוקם בבורדו, כהכנה למבצע איזבלה.

## לקריאה נוספת

* 
* 
* 

## קישורים חיצוניים

*

## הערות שוליים

קטגוריה:זירת דרום ומרכז אירופה במלחמת העולם השנייה
איזבלה
קטגוריה:מלחמת העולם השנייה: 1941
קטגוריה:ספרד במלחמת העולם השנייה
קטגוריה:פורטוגל במלחמת העולם השנייה
קטגוריה:גיברלטר: היסטוריה צבאית
איזבלה
PicoLisp

**PicoLisp** היא שפת תכנות ממשפחת שפות Lisp. היא רצה על מערכות הפעלה כגון לינוקס אשר עונות על אוסף התקנים של IEEE, לשמירה על תאימות בין מערכות הפעלה (בעיקר מערכות הפעלה דמויות יוניקס). אוסף תקנים זה נקרא POSIX. תכונותיה העיקריות של PicoLisp הן פשטות ומינימליזם  : יצירת מערכות אשר משתמשות בכמה שפחות משאבי תוכנה וחומרה .

## פיצ'רים

## היסטוריה
בשלהי שנות ה-80 של המאה ה-20, פיתוח ב-*PicoLisp* החל במחשבי מקינטוש. לאחר מכן, ל-*PicoLisp* הוספו היסבים במערכות ההפעלה DOS ו-SCO Unix. משנת 1993, היא שומשה בעיקר במערכת ההפעלה לינוקס, ובאמצע שנות ה-90 הוספו פעולות על מסדי נתונים. הגרסאות הראשונות של *PicoLisp* נכתבו בשילוב של *[[C]]* ו-''Assembly'', אך בשנת 1999, פותחה גרסה שכתובה רק ב-*C*.

בשנת 2002, שוחררה הגרסה תחת רישיון GPL  ובשנת 2010, שונה הרישיון ל- MIT/X11 .

בשנת 2009, שוחררה גרסה של 64 ביט, שכתובה ב-*Assembly*, ובשנת 2010, שוחררה גרסה חדשה ב-''Java'' ששמה *Ersatz PicoLisp* .

בקיץ של 2016, החל הפיתוח של *Pilbox* ( קיצור של "*PicoLisp Box*" ) - יישום במערכת ההפעלה אנדרואיד שמאפשר לכתוב יישומים ב-*PicoLisp* טהור.

## קישורים חיצוניים

PicoLisp באתר C2 Wiki

הדוקומנטציה של PicoLisp

מדריך PicoLisp

### רפרנסים
* PicoLisp Download". Software Lab. Retrieved 18 November 2018".
* Burger, Alexander. "Internal structures". Software Lab. Retrieved 18 November 2018.
* "Even small details make a difference!".
* Burger, Alexander (8 May 2013). "Ersatz PicoLisp". Software Lab.
* "Announce: PicoLisp in Hardware".

## הערות שוליים

קטגוריה:ניבי Lisp
קמח עצמות

ממוזער
**קמח עצמות** (באנגלית: **Bone meal**) משמש כדשן אורגני לצמחים או כתוסף תזונה לבעלי חיים. הדישון משתחרר באיטיות, התרומה העיקרית של קמח העצמות היא הזרחן והחלבון הכלולים בתערובת.

## תהליך ההכנה
קמח עצמות הוא תוסף מזון או דשן המופקים על ידי תוצרי לוואי מן הטבע. ניתן להשתמש ברוב החוות החקלאיות לייצור קמח עצמות.

תהליך ההכנה של התערובת, מבוצע על ידי טחינה של עצמות בעלי חיים ומוצרי פסולת ביתיים.

הכנת קמח העצמות מבוצעת בחוות ייעודיות אשר משלבות אספקה של עצמות ושל זרעים.

## תוספי תזונה
קמח עצמות יחד עם מגוון קמחים אחרים, בעיקר קמח בשר, משמש כתוסף תזונה לבעלי חיים. הוא משמש כדי להאכיל חיות אשר אינן מעלות גרה.

קמח עצמות במקור, שימש כתוסף סידן תזונתי אנושי. במחקרים שפורסמו בשנות השמונים נמצא כי מרכיבים רבים בקמח העצמות היו מזוהמים בעופרת ובמתכות רעילות אחרות, ולכן הקמח אינו מומלץ עוד כמקור סידן.

בתור דשן, קמח עצמות הוא גם מקור מצוין לסידן, אך אינו מספק מספיק חנקן כדי להועיל לצמחים. על פי מחקר שנערך לאחרונה באוניברסיטת המדינה של קולורדו. צמחים יכולים להשיג זרחן מקמח עצמות אם ערך pH של האדמה נמוך מ-7.0 (אדמה חומצית).

בדישון, בחקלאות יחס ה-NPK (חנקן-זרחן-אשלגן) של קמח עצמות, יכול להשתנות. מערך של 3-15-0 לגובה 2-22-0.,

בקרה נאותה על התערובת יכולה להפחית מזהמי סלמונלה. כדי למנוע את התפשטות מחלת הפרה המשוגעת - ספגת המוח (BSE).

#### מיקוריזה
השימוש בפטריות המיקוריזה נועד כדי להפוך את החומרים התזונתיים בדשן לזמינים לצמח, פטריות המיקוריזה חודרות לשורשים ומפרקות את התרכובות המכילות את הזרחן לספיגה וניצול קל יותר, והצמחים מספקים חזרה לפטריות המיקוריזי חומצות אמינו וסוכרים.

## היסטוריה
תהליך ייצור של קמח עצמות הוצע לראשונה בסביבות שנת 1840 על ידי יוסטוס פון ליביג (המסת עצמות בעלי חיים בחומצה גופרתית) ובא לידי שימוש לראשונה בבריטניה על ידי הכומר ג'יימס רוברטסון בעיירה אלון, אברדנשייר בסקוטלנד בשנת 1841.

באירופה של המאה ה-19 היה ייצור בקנה מידה גדול וסחר בינלאומי רב בקמח עצמות החיוני להתפתחות החקלאית.

## ראו גם
* הידרופוניקה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוצרים מן החי
קטגוריה:חקלאות
קטגוריה:חלבונים
קטגוריה:תוצרי לוואי
קטגוריה:מוצרי עצם
קטגוריה:דשן
יחסי סנט וינסנט והגרנדינים – קניה

**יחסי סנט וינסנט והגרנדינים–קניה** הם היחסים הדיפלומטיים הרשמיים בין סנט וינסנט והגרנדינים ובין רפובליקת קניה.

## היסטוריה
עוד לפני ייסוד היחסים הרשמיים ביניהן, המדינות שיתפו פעולה במסגרות שונות כמו האומות המאוחדות, חבר העמים הבריטי וארגון המדינות האפריקאיות, הקריביות והפסיפיות .

במסגרת "העשור הבינלאומי לאנשים ממוצא אפריקאי"  בשנים 2015–2024 שהוכרז על ידי העצרת הכללית של האומות המאוחדות, סנט וינסנט והגרנדינים פעלה על מנת לחזק את הקשרים שלה עם מדינות אפריקה, ובפרט עם קניה.

ב-12 באוגוסט 2020 נחתמה בהוואנה שבקובה הצהרה משותפת על ייסוד יחסים דיפלומטיים רשמיים בין המדינות, על ידי אלסוורת' ג'ון, שגריר סנט וינסנט והגרנדינים בקובה, ואנתוני מוצ'ירי, שגריר קניה בקובה. באירוע החתימה נכחו גם השגרירים בקובה של המדינות גרנדה, טנזניה וטרינידד וטובגו. ממשלת סנט וינסנט והגרנדינים הצהירה שהיא מברכת על הפורמליזציה של היחסים ושהיא מקווה לשיתוף פעולה בילטרלי נרחב יותר עם קניה.

## קישורים חיצוניים
* 

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איסלנד–ספרד

**יחסי [[איסלנד]]–[[ספרד]]** הם היחסים הדיפלומטיים בין שתי המדינות הללו. איסלנד לא מחזיקה שגרירות בספרד, אך שגרירותה בפריז מוסמכת לייצגה גם בספרד, ויש לה קונסוליה במדריד וברצלונה. הייצוג של ספרד באיסלנד נעשה משגרירותה באוסלו, בירת נורווגיה (בדומה לישראל). ספרד מחזיקה בנוסף בקונסול כבוד וסגן קונסול כבוד ברייקיאוויק. שתי המדינות חברות במועצת אירופה ובנאט"ו.

## יחסים היסטוריים
בשנת 1918, כאשר איסלנד הייתה למדינה ריבונית מתוקף חוק האיחוד, דנמרק קיבלה על עצמה את משימת יצירת קשרי החוץ של המדינה החדשה, כך שגם המשלחות והקונסוליות הדיפלומטיות הדניות היו אמונות על ייצוג האינטרסים של איסלנד. עם זאת, כבר בשנת 1921 הגיעה לספרד משלחות המורכבת מצירים מיוחדים של איסלנד למשא ומתן עם ממשלת ספרד על התעריפים של דגי הבקלה. לעומת זאת, בשנת 1925 מינתה איסלנד נציג מיוחד (שאינו דיפלומט), המתגורר בברצלונה ואחראי על האינטרסים המסחריים של ארצו עם כל מדינות הים התיכון.

כאשר הוקמה איסלנד כרפובליקה, ונפרדה סופית מדנמרק בשנת 1944, הנציג של ספרד בקופנהגן קיבל את הסמכות לייצג את מדינתו באיסלנד. המועד הרשמי לקינון יחסים דיפלומטיים בין ספרד לרפובליקה של איסלנד הוא 24 בנובמבר 1949.

בשנת 1966 הועלתה הדרגה לשגרירות, ומאז שגריר ספרד בנורווגיה מוסמך גם כשגריר ברייקיאוויק, ושגריר איסלנד בצרפת מוסמך כשגריר במדריד.

## יחסים דיפלומטיים
היחסים הדיפלומטיים, מוגבלים יחסית, אם כי מתקרבים מדי פעם כאשר עולים נושאים בעלי עניין משותף. בשנות ה-80 נערכו חילופי ביקורים ממלכתיים: בשנת 1985, נשיאת איסלנד, ויגדיס פינבוגדוטיר, ערכה ביקור בספרד, שגמלה בביקור של מלך ספרד בשנת 1989. ב־17–20 בפברואר 2014 ביקר נשיא איסלנד אולפור רגנר גרימסון במדריד ובברצלונה, ביקור בו הוא קיים ריאיון עם המלך.

## יחסים כלכליים
היחסים הכלכליים הין המדינות הם מסחריים ותיירותיים באופיים. מבחינה מסחרית, ספרד היא באופן קבוע בין עשרת יעדי היצוא המובילים של איסלנד, נוכח ייבוא מסיבי של דגים. זה לא המקרה בכיוון ההפוך, מה שגורר מאזן הסחר לא שגרתי באופן קבוע עבור ספרד, עם שיעור כיסוי שבקושי מגיע ל-31%.

### תיירות
כ-40,000 איסלנדים מבקרים בספרד מדי שנה, זרם תיירים שהצטמצם במידה רבה עקב המשבר הכלכלי וירידת ערכו של הכתר האיסלנדי, והביא לכך שביקרו בספרד 24,437 איסלנדים בשנת 2012. מאותה שנה הצמיחה התאוששה והתיירים האיסלנדים החלו לחזור לספרד, כך ש-14,016 אזרחי איסלנד ביקרו בספרד בשנת 2013, ו-54,014 בשנת 2014. היעד הספרדי הכי מתויר הוא האיים הקנריים (24,016 תיירים בשנת 2014, עם ירידה של −12.8% בהשוואה לשנה הקודמת). ייסוף האירו הניע את העלייה בתיירות הספרדית לאיסלנד, שעלתה מ 10,438 איש בשנת 2008 ל 13,771 בשנת 2009, וירדה ל-12,237 בשנת 2010. בשנת 2012 נסעו לאיסלנד כ-15,278 ספרדים, ובשנה העוקבת טיפס מספרם ל-17,017. בשנת 2014 ביקרו באיסלנד כ-20,932 תיירים ספרדים.

## הערות שוליים

קטגוריה:ערכים ללא קטגוריות פיזיות - יחסי חוץ
A-Sides

**A-Sides** (מאנגלית: "צד א'") הוא אלבום אוסף של להקת הגראנג' האמריקאית סאונדגארדן, שיצא בנובמבר 1997 בחברת A&M. האלבום מגולל את דרכה בת ה-13 שנים של הלהקה מהקמתה ב-1987 ועד שנה לפני יציאת האוסף, בכל מה שקשור לשחרורים בחברת התקליטים "A&M".

## האוסף
האוסף שכולל אוסף של "צד א'" של כמה מתקליטי הלהקה, שוחרר ב-1997 והיה השחרור האחרון במשך 13 שנים, עד האוסף שיצא ב-2010 "Telephantasm", וזאת בגלל התפרקות הלהקה באותה השנה, ואיחודה ב-2010. לאחר שחרורו האוסף הגיע למקום ה-63 במצעד הבילבורד 200, במקום ה-51 במצעד האלבומים בבריטניה, במקום ה-39 במצעד הלאומי של אוסטרליה ובמקום ה-6 במצעד האלבומים הלאומי של ניו זילנד. האוסף מכר כ-500 אלף עותקים בארצות הברית וכ-700 אלף בעולם כולו.

למרות שיצא כאוסף, הוא כולל סינגל אחד שלא שוחרר מעולם באלבומים הקודמים "Bleed Together", כמו כן "Nothing to Say" לא יצא במקור ב"צד א'" של אלבום השחרור שלו, כמו גם "Get on the Snake" ששוחרר בתור רצועת פרומו לאלבום "Louder Than Love" ב-1989, ו-"Room a Thousand Years Wide" לא מופיע בצד א'.

לאחר מותו של סולן הלהקה כריס קורנל במאי 2017, האוסף נכנס בשנית למצעד האלבומים הנמכרים ביותר באוסטרליה במקום ה-47. לכבוד ה-"Record Store Day" (המקביל לבלאק פריידיי ברשתות חברות התקליטים) בשנת 2018 שוחרר מחדש האלבום בוויניל כפול בצבע ירוק.

## רשימת השירים

## קרדיטים
### הלהקה
* מאט קמרון – תופים
* כריס קורנל – שירה, גיטרת קצב
* קים ת'איל – גיטרות
* הירו ימאמוטו – בס (רצועות 1–5)
* בן שפרד – בס (רצועות 6–17)

### הפקה
* נלסון אריאס, ג'ון ג'קסון – עוזרי מיקסינג
* מייקל ברביירו, ברנדן אובראיין, רון סיינט-ז'רמן, סטיב תומפסון – מיקסינג
* מאט בייליס, סטיוארט הלרמן, אפרן הררה, סם הופסטד – עוזר תכנות
* מייקל ביינהורן – הפקה
* לארי בריואר – עוזר הפקה
* ג'ון ברטון, טום סמורדון – עוזר הפקת רצועות
* דרו קנולטה – הפקה, תכנות
* דייב קולינס, היואי וויינברג – מסטרינג
* ג'ייסון קורסארו, לאנס לימבלוקר – תכנות
* טרי דייט – הפקה, תכנות
* ג'ק אנדינו – הפקה, תכנות, עוזר תכנות
* לרימי גרסיה, סטיב גילברט, מייקל לוין, ז'אן ואן אולדנמרק, צ'ארלס פיטרסון, מארק סליגר, קווין ווסטנברג – צילומים
* אדם קספר – עוזר תכנות, עוזר מיקסינג, הפקה, מיקסינג ותכנות
* אוגי (Oogie) – ייעוץ אומנותי ועיצוב עטיפה
* סאונדגארדן – הפקה, מיקסינג

## קישורים חיצוניים

קטגוריה:סאונדגארדן
קטגוריה:אלבומי 1997
קטגוריה:אלבומי אוסף באנגלית
קטגוריה:אלבומי רוק אלטרנטיבי
פארק אנקוסטיה

[שמאל|ממוזער|250px|פארק אנקוסטיה - מאי 2014. מבט לעבר מגרש ההחלקה על [גלגיליות|גלגליות.]]
[ממוזער|שמאל|250px|ביתן ההחלקה על ה[גלגיליות בפארק אנקוסטיה]]
**פארק אנקוסטיה** (באנגלית: **Anacostia Park**) הוא פארק בשכונת אנקוסטיה בוושינגטון די. סי., בירת ארצות הברית.

הפארק מופעל על ידי שירות הפארקים הלאומיים של ארצות הברית, והוא אחד מאזורי הנופש והפנאי הגדולים ביותר בעיר וושינגטון.

גובהו של הפארק 7 מטרים מעל פני הים.

## פעילות נופש ופנאי

שטחו של הפארק 4.9 קילומטרים רבועים, ובו מספר רב של מתקני נופש, ובהם מספר רב של אזורי פיקניק, מגרשי כדורסל וטניס, וכן **ביתן פארק אנקוסטיה** (the Anacostia Park Pavilion) - ששטחו 307 מטרים רבועים, והוא משמש לגלישה על גלגליות, ולאירועים ציבוריים.

בפארק מצוי מסלול הגולף לנגסטון (Langston Golf Course) ובו - 18 גומות.

בפארק מצויות שלוש מרינות, ופועלים בו ארבעה מועדוני חתירה.

בפארק מצוי אזור ביצתי - פארק קנילוות' (Kenilworth Marsh).

### קן הנשרים

מאז מאי 1976, בפארק ממוקם "**קן הנשרים**" (Eagles' Nest) המטה (המפקדה) של יחידת המסוקים של משטרת הפארקים של ארצות הברית.

כמו כן ממוקמת בשטח הפארק ההנהלה של הפארקים הלאומיים של ארצות הברית (National Capital Parks-East) הממוקמים באזור וושינגטון ובמדינת מרילנד.

## לקריאה נוספת

• Barry Mackintosh, **[https://books.google.co.il/books?id=q1B-Hr0PG9oC&pg=PA54&lpg=PA54&dq=%22Anacostia+Park%22+%22Eagles%27+Nest%22&source=bl&ots=9kxlzc1Y0G&sig=ACfU3U2Ge74jWsptY2eGlkjlnwlzVFo70Q&hl=en&sa=X&ved=2ahUKEwjw_ay__qTrAhXvRRUIHWQ9B784ChDoATACegQICRAB#v=onepage&q=%22Anacostia%20Park%22%20%22Eagles'%20Nest%22&f=false The United States Park Police: A History]**, P 54

## קישורים חיצוניים

* 
** מידע למבקר בפארק באתר שירות הפארקים הלאומיים של ארצות הברית
** תיאור פעילויות הנופש והפנאי בפארק אנקוסטיה באתר שירות הפארקים הלאומיים של ארצות הברית
* פארק אנקוסטיה באתר הסקר הגאולוגי של ארצות הברית

## הערות שוליים

קטגוריה:וושינגטון די. סי.: פארקים
קטגוריה:שירות הפארקים הלאומיים של ארצות הברית: וושינגטון די. סי.
נציגויות דיפלומטיות ביפן

ממוזער|300px|מדינות בעלות נציגות דיפלומטית ביפן
ביפן פועלות 153 שגרירות ועשרות קונסוליות זרות. רוב המדינות שאינן מיוצגות ביפן בדרג השגרירות האמינו את שגרירותן בבייג'ינג, הרפובליקה העממית של סין הסמוכה, על יפן.

## נציגויות דיפלומטיות

;טוקיו

### קונסוליות וקונסוליות כלליות
; פוקואוקה
*  (קונסוליה)
* 
*  (משרד סחר)
* 
* 
* 

; המאמאצו
* 

; הירושימה
* 

; קובה
* 
* 

; קיוטו
* 

; נגסאקי
* 

; נגויה
*  (קונסוליה)
* 
* 
* 
* 
* 
* 
*  (קונסוליה)

; נהה
* 
*  (משרד סחר)

; ניאיגטה
* 
* 
* 

; אוסאקה

; סאפורו
* 
* 
*  (משרד סחר)
* 
* 

; סנדאי
* 

; יוקוהמה
*  (משרד סחר)
* 

## משרדי ייצוג
*  (טוקיו)
*  (טוקיו)
*  (טוקיו)
*  (טוקיו)

## שגרירות שהואמנו על יפן
### שגרירויות בבייג'ינג שהואמנו על יפן

### שגרירויות נוספות
*  (קואלה לומפור, מלזיה)
*  (נסאו, איי הבהאמה)
*  (ניו דלהי, הודו)
*  (ז'נבה, שווייץ)
*  (ניו יורק, ארצות הברית)
*  (רוזו, דומיניקה)
*  (ניו דלהי, הודו)
*  (קנברה, אוסטרליה)
*  (טאיפיי, טאיוואן)

## שגרירות שנסגרו
* 
* 

## ראו גם
* נציגויות דיפלומטיות של יפן בעולם

## קישורים חיצוניים
* רשימת נציגויות דיפלומטיות ביפן, באתר משרד החוץ היפני

## הערות שוליים

קטגוריה:יפן: יחסי חוץ
קטגוריה:נציגויות דיפלומטיות לפי מדינה מארחת
קורט וינד

**גרשון (קורט) וינד** (1887–1951) היה אדריכל ישראלי, מראשוני המתכננים של העיר רמת גן, חבר בית הדין של סניף תנועת החרות ברמת-גן והשתתף בפעילות תנועת בני ברית ברמת-גן.

## ביוגרפיה
וינד נולד ב־1887 בעיר רטיבור במחוז שלזיה (כיום חלק מפולין). במהלך מלחמת העולם הראשונה שירת כקצין בצבא הגרמני.

בשנת 1919 סיים בהצטיינות לימודי אדריכלות בברלין. לאחר סיום לימודיו עבד כאדריכל וכבר בגרמניה הוציא לפועל פרויקטים גדולים.

עם עליית הנאצים לשלטון בשנת 1933 עזב את גרמניה והגיע לארץ ישראל כתייר. הצליח להישאר בארץ על אף שהוגדר כשוהה בלתי חוקי על ידי שלטון המנדט הבריטי. עם עלייתו לארץ הוא הצטרף לתנועה הז'בוטינסקאית. עם קום מדינת ישראל בשנת 1948 קמה תנועת החירות, מונה לחבר בית הדין של סניף התנועה ברמת גן. בנוסף, היה חבר בארגון בני ברית ברמת גן.

לפני שעלה לארץ תכנן מספר פרויקטים בגרמניה. לאחר עלייתו, בארץ עסק בעיקר בפרויקטים בתחום המגורים. הוא תכנן בתים וילות בעיר רמת גן וסביבתה. את התכנון של חלק מהפרויקטים של האדריכל ברמת גן עשה בשיתוף פעולה עם האדריכל הרברט טוכלר. במסגרת שיתוף הפעולה בין האדריכלים, תכננו מבנים בסגנון הבינלאומי. וינד למד עם עלייתו לארץ עברית, וסירב לכתוב ולדבר בשפה אחרת. אף על פי שלא היה חלק בתנועה הציונית בנעוריו בגרמניה, עם הגיעו לארץ, הוא הצטרף לתנועה הז'בוטינסקאית והפך לתומך נלהב שלה עד יום מותו.

נפטר ב-30 בספטמבר 1951 ונקבר בבית הקברות קריית שאול.

## עבודות נבחרות
* ביאליק 38 פינת צומת לבבי 2, תכנן יחד עם אינג' ע. גינזבורג: בית אלברסון וזרח מרושק, שנת 1934.
* השוטרת 4: בית גיטל ואשר-אוסקר גולדבלט, שנת 1939.
* שפירא 4 פינת עיר גנים: בית מאשה ושמחה קרסיק, שנת 1939.
* ביאליק 58 א': בית מיכאל ודינה דוחוביץ', שנת 1942.
* קלאוזנר 8: בית אברבך, שנת 1949.

### במסגרת השותפות עם הרברט טוכלר
* ביאליק 59 פינת נורדאו 1: בית החנויות והדירות של פינקוס, שנת 1934.
* מעג"ל 45: בית הדירות של משה וצפורה מנדלסון, שנת 1935.
* הרצל 68: בית מנדלסון-שמואלביץ, 1935.
* נחלת יוסף 4: בית יאהר-בלקינד, שנת 1936.
* הרא"ה 35: בית יקימובסקי, שנת 1936.
* מעג"ל 39-ביאליק 11א'-ביאליק 11ב': בית זיגפריד כנוביץ', שנת 1938.

## הערות שוליים

קטגוריה:אדריכלים ישראלים
קטגוריה:אדריכלים גרמנים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1887
קטגוריה:ישראלים שנפטרו ב-1951
טימיריאזבסקי (נפה, מוסקבה)

**נפת טִימִירְיָאזֶבְסְקִי** (ברוסית: **Тимирязевский район**) היא נפה של המחוז הצפוני של העיר הפדרלית מוסקבה שברוסיה. שטחה הוא 10.43 קמ"ר ואוכלוסייתה מונה 83,824 תושבים (2020).

בשטח הנפה יש אזור טבעי מוגן "פטרובסקו-רזומובסקויה", המורכב משני חלקים: הפארק "דובקי" ויער.

יש גם כמה אנדרטאות היסטוריות ותרבותיות, שהעיקרית בהן היא אחוזת פטרובסקו-רזומובסקויה עם מספר מבנים ופארק. אנדרטאות למדענים נודעים נמצאים בסמוך לאקדמיה החקלאית של טימיריאזב, ובבנייניה ישנם 3 מוזיאונים הפתוחים למבקרים (כולל מוזיאון גידול סוסים), וכ-15 מוזיאונים לסטודנטים.

## אתרים חשובים
* האוניברסיטה האגררית הממלכתית הרוסית
* האוניברסיטה המוסקבאית של הנדסה סביבתית
* אוניברסיטה מוסקבאית לדפוס
*  תחנת המטרו פטרובסקו-רזומובסקאיה

## קישורים חיצוניים

* 

קטגוריה:מוסקבה: נפות
מקדש פאן

שמאל|ממוזער|250px|גומחות בהן הוצבו בעבר פסלי האל פאן
**מקדש פאן** הוא מקדש פולחן שהורדוס חידש ובנה מחדש לכבוד אל הרועים פאן במערת הבניאס.

## היסטוריה
הכנענים הקימו במערת הבניאס מקדש לאל בעל גד. בתקופה ההלניסטית, במאה השנייה לפני הספירה הוחלט להקים במערת הבניאס מקדש חדש לכבודו של אל רועי הצאן ועדריהם, פאן. המיקום שנבחר להקמת המקדש, מערה, לא היה מקרי - האל פאן חי במערות. המקדש הוקם במערה ושימש למטרות פולחן והערצת האל. מכאן שמו של הנחל והאתר הארכאולוגי השוכנים במקום, "פניאס". שם זה השתבש בתקופת התלמוד ל"פמיאס" (כפי שהשם מופיע במסכת בכורות), ובהגיה הערבית המשבשת את האות פ', הפך שמו של המקום ל"בניאס". השם בניאס השתרש ונעשה לשם המקובל למקום.

הורדוס ובעקבותיו פיליפוס בנו, בנו מחדש את המקום, וקראו לו "קיסריה של פליפוס" לכבודו של אוגוסטוס קיסר. הברית החדשה מזכירה את "גלילות קיסריה של פיליפוס" כמקום בו ישב ישו עם שנים-עשר השליחים. שם לראשונה נאמר על ידי פטרוס לישו שהוא המשיח ובו ניתנו לפטרוס מישו "מפתחות השמים והארץ" כמתואר בבשורה על פי מתי, פרק 16:

כיום המבנה הוא חלק משמורת נחל הבניאס. חמש הגומחות החצובות במצוק שליד מערת הבניאס הן שרידים מהמקדש המקורי ובהן הונחו פסלים של האל פאן.

## קישורים חיצוניים

* שמורת טבע נחל חרמון - בניאס, רשות הטבע והגנים
* מערת בניאס, מועדון המערות הישראלי
## הערות שוליים

קטגוריה:מקדשים
קטגוריה:אתרי מורשת במחוז צפון
קטגוריה:הגליל העליון: אתרים ארכאולוגיים
פרס באפט"א לטלוויזיה לקומדיה הטובה ביותר (תוכנית או סדרה)

**[[פרס באפט"א לטלוויזיה]] לתוכנית או הסדרה הקומית הטובה ביותר** הוענק לראשונה בשנת 1981.

החל מטקס פרסי באפט"א שנערך בשנת 2000 הוענק פרס נפרד בקטגוריית קומדיית המצבים הטובה ביותר. לפני כן הוענק הפרס בקטגוריה זו בשנים 1973–1980. בשנות ה-80 ו-90 של המאה ה-20 נכללו "קומדיות המצבים" בקטגוריית תוכנית או סדרה הקומית הטובה ביותר.

קטגוריה זו נקראה בשמות:
* 1981–1992: סדרת הקומדיה הטובה ביותר
* 1992–2007: תוכנית או סדרת הקומדיה הטובה ביותר
* 2007–2013: התוכנית הקומית הטובה ביותר
* 2014–הווה: הקומדיה ותוכנית הבידור הקומית הטובה ביותר

## שנות ה-1960
;הסדרה הקומית הטובה ביותר

## שנות ה-1980

## שנות ה-1990
;הסדרה הקומית הטובה ביותר

;התוכנית או הסדרה הקומית הטובה ביותר

## שנות ה-2000
;הסדרה או התוכנית הקומית הטובה ביותר

## שנות ה-2010
;התוכנית הקומית הטובה ביותר

;תוכנית הבידור הקומית הטובה ביותר

## הערות שוליים

קטגוריה:פרס באפט"א
יוטה נקאיאמה

**יוטה נקאיאמה** (ביפנית: **中山 雄太**; נולד ב-16 בפברואר 1987) הוא כדורגלן יפני, המשחק בעמדת הבלם במאצ'ידה זלביה.

## קריירת מועדונים
נקאיאמה התחיל את הקריירה שלו בקאשיווה רייסול. ב-23 ביוני 2015, נקאיאמה ערך את הופעת הבכורה שלו בקבוצה הבוגרת בניצחון 0–1 נגד גמבה אוסקה וזמן קצר לאחר מכן הושאל לקבוצת צעירי הליגה היפנית מהליגה השנייה ביפן. בעונת , נקאיאמה הפך לשחקן הרכב בקאשיווה. ב-13 ביולי 2016, נקאיאמה הבקיע את שער הבכורה שלו בתיקו 3-3 נגד סנפרסה הירושימה.

ב-14 ביולי 2019, חתם בזוולה מליגת העל ההולנדית.

ב-15 ביולי 2022 חתם בהאדרספילד טאון.

ב-14 באוגוסט 2024 חתם במאצ'ידה זלביה.

## קריירה בינלאומית
בצעירותו, נקאיאמה שיחק בנבחרת יפן בכדורגל עד גיל 20 והשתתף עימה בגביע העולם בכדורגל עד גיל 20 בשנת .

ב-17 ביוני 2019, נקאיאמה ערך את הופעת הבכורה שלו בנבחרת הבוגרת במשחק נגד , במסגרת קופה אמריקה 2019.

נכלל בסגל נבחרת יפן לטורניר מונדיאל 2022, אך לבסוף נגרע מהסגל לטורניר בשל פציעה.

נכלל בסגל נבחרת יפן לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים יפנים
קטגוריה:בלמי כדורגל יפנים
קטגוריה:כדורגלני קאשיווה רייסול
קטגוריה:כדורגלני זוולה
קטגוריה:כדורגלני האדרספילד טאון
קטגוריה:כדורגלני מצ'ידה זלביה
קטגוריה:כדורגלני נבחרת יפן
קטגוריה:כדורגלני קופה אמריקה 2019
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני גביע אסיה 2023
קטגוריה:ספורטאים זרים בהולנד
קטגוריה:ספורטאים זרים באנגליה
קטגוריה:יפנים שנולדו ב-1997